Visby Ladies’i korvpalliklubi avaldas oma Facebooki lehel video, kus Rootsi naiste meistriliigas mängiv Eesti korvpallikoondise 24-aastane mängujuht Janeli Lilleallik mängib teda katnud vastasmängija nii osavalt üle, et viimane langeb justkui niidetult parketile.
Rootsis kõrgliigatasemel oma debüüthooaega tegev Lilleallik on senise kahe kohtumisega klubi eest kogunud keskmiselt ühe punkti, 3 lauapalli ja 4,5 korvisöötu. Kahjuks on Visby Ladies mõlemad mängud kaotanud. Videos nähtav kohtumine Norrköpingu vastu kaotati numbritega 62:71.
Lillealliku ankle breaker algab videos 17. sekundil: